text: नई दिल्ली. श्रीलंका के पूर्व कप्तान कुमार संगकारा का मानना है कि यह कहना गलत है कि भारतीय क्रिकेट टीम कप्तान विराट कोहली पर ज्यादा निर्भर है. उन्होंने इंग्लैंड में पहले दो टेस्ट मैचों में टीम के खराब प्रदर्शन के लिए तैयारी की कमी को जिम्मेदार ठहराया. इंग्लैंड ने पांच टेस्ट मैचों की श्रृंखला में बर्मिंघम और लार्ड्स में खेले गये पहले दो मैचों में जीत दर्ज की, लेकिन भारतीय टीम के लिए बड़ी परेशानी की बात यह है कि सिर्फ कोहली ही रन बनाने में सफल रहे हैं.